स्कूलों में गठित होगा बाल अधिकार क्लब
बांसवाड़ा| प्रत्येकसरकारी स्कूलों में आने वाले समय में बाल अधिकार क्लब का गठन किया जाएगा। इस क्लब के माध्यम से बच्चों को उनके अधिकार की जानकारी दी जाएगी, तो साथ ही बच्चों को अधिकारों के प्रति जागरूक किया जाएगा।
इसको लेकर मंगलवार को सामाजिक न्याय और अधिकारिता विभाग कार्यालय में शिक्षा विभाग, बाल कल्याण समिति, बाल अधिकारिता विभाग की कॉमन मीटिंग हुई। जिसमें बाल अधिकार क्लब गठित करने का निर्णय लिया गया। इसके पहले बैठक में बाल सहभागिता को लेकर स्टेट प्लानिंग के मुताबिक किस तरह से काम होगा। इसकी पूरी जानकारी कर तीनों विभागों के अधिकारियों और सदस्यों के बीच चर्चा हुई। बैठक में माध्यमिक शिक्षा विभाग के एडीईओ शैलेंद्र भट्ट मौजूद थे, जिन्होंने आगामी दिनों में इस प्लानिंग को स्कूलों में लागू करने को लेकर विभागीय जानकारी दी।
इस अवसर पर सहायक निदेशक प्रफुल्ल चौबीसा, बाल कल्याण समिति के अध्यक्ष गोपाल पंड्या, प्रारंभिक के एडीईओ परथा दामा, प्रारंभिक शिक्षा विभाग के शैक्षिक प्रकोष्ठ में कार्यरत रतनलाल गहलोत आदि मौजूद थे।
hin_Deva hin_Deva hin_Deva hin_Deva